En 1419 se fundó aquí a primera Universidat d'o Norte d'Europa. A prosperidat y a situación estratechica d'a ciudat provocoron a invidia d'os daneses y suecos, que la ocuporon dos vegadas: A primera entre a Guerra d'os Trenta Anyos (1618-1648) y a segunda entre 1700 y 1721. Entremistanto, un gran incendio heba destruiu buena parte d'a ciudat (1677). A reactivación economica plegó con a industrialización a meyaus d'o sieglo XIX. Alavez contaba con a mayor flota mercant de toda a costa baltica. Manimenos, iste progreso se remató de forma abrupta como conseqüencia d'a Primera Guerra Mundial (1914-1918) y d'a depresión d'os anyos trenta.